Projekts

**Ministru kabineta noteikumu projekta**

**„Darbības programmas "Izaugsme un nodarbinātība" 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu” 6.1.4.2.pasākuma „Nacionālas nozīmes attīstības centru integrēšana TEN-T tīklā” īstenošanas noteikumi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Komisija 2014.gada 11.novembrī apstiprināja Eiropas Savienības Struktūrfondu un Kohēzijas fonda (turpmāk – ES fondu) 2014.-2020.gada plānošanas perioda darbības programmu „Izaugsme un nodarbinātība” (turpmāk - darbības programma). Darbības programma noteic, ka, īstenojot 6.1.4. specifiskā atbalsta mērķi „Pilsētu infrastruktūras sasaiste ar TEN-T tīklu” (turpmāk – SAM), tiks novērsti infrastruktūras pārrāvumi pilsētās, un radīts alternatīvs maršruts tranzīta un kravas transportam, atdalot no vietējās nozīmes sabiedriskā transporta plūsmām. SAM 6.1.4.2.pasākuma „Nacionālas nozīmes attīstības centru integrēšana TEN-T tīklā” (turpmāk – pasākums) īstenošanas rezultātā sasniedzamie radītāji – izbūvēti, pārbūvēti vai modernizēti alternatīvie kravas ceļi, ielas un pārvadi sasaistei ar TEN-T 4,95 km garumā.  Latvijas ilgtspējīgas attīstības stratēģijā līdz 2030.gadam (apstiprināta Saeimā 2010. gada 10. jūnijā, turpmāk - LIAS2030) kā viens no nacionālajiem telpiskās attīstības perspektīvas virzieniem ir noteikta sasniedzamības uzlabošana. LIAS2030 paredz prioritāri atbalstīt starptautiskas nozīmes autoceļu, dzelzceļu, ostu un lidostu - TEN-T tīkla elementu attīstību, tādējādi stiprinot reģionu konkurētspēju un palielinot Latvijas lielāko pilsētu starptautisko lomu.  LIAS2030 tiek atbalstīta to reģionālo autoceļu vai pilsētu maģistrālo ielu pārbūve vai jaunu savienojošo posmu būvniecība, kas nodrošina savienojumus ar valsts galvenajiem autoceļiem, lielajām ostām vai loģistikas parkiem. Lai uzlabotu pārvietošanās efektivitāti, drošību un komfortu, par pirmo prioritāti infrastruktūras saglabāšanā un attīstības plānošanā ir jāizvirza esošās infrastruktūras atjaunošana un pārbūve.  LIAS2030 ir noteikts atbalsts apvedceļu izbūvei ap tām pilsētām un apdzīvotām vietām, ko šķērso ievērojamas tranzīta plūsmas.  Atbilstoši LIAS2030, nacionālās nozīmes centri ir Daugavpils, Jelgava, Jēkabpils, Jūrmala, Liepāja, Rēzekne, Valmiera un Ventspils. Attīstības centri piesaista resursus, sociālās un ekonomiskās aktivitātes, kā arī sekmē apkārtējo teritoriju attīstību. Tiek atzīmēts Daugavpils, Jūrmalas, Liepājas un Ventspils potenciāls ekonomiskās attīstības izaugsmei, balstoties uz pilsētu ģeogrāfisko novietojumu un sociāli ekonomiskajiem priekšnoteikumiem.  2012.gada 20.decembrī Saeimas apstiprinātā „Latvijas Nacionālais attīstības plāna 2014.-2020.gadam” (turpmāk – NAP2020) prioritātes - „Tautas saimniecības izaugsme” rīcības virziens “Izcila uzņēmējdarbības vide” paredz nodrošināt Latvijas starptautisko sasniedzamību, lai ne tikai izmantotu valsts izdevīgo stāvokli, bet arī sniegtu atbalstu Latvijas uzņēmumiem konkurētspējīgu produktu un pakalpojumu piegādei ārvalstu tirgiem.  Prioritātes „Izaugsmi atbalstošas teritorijas” rīcības virziena „Pakalpojumu pieejamība līdzvērtīgāku darba iespēju un dzīves apstākļu radīšanai” ietvaros paredzēts veikt šādu uzdevumu:  [412] Nozīmīgāko transporta koridoru infrastruktūras nodrošināšana un attīstība (TEN-T), tai skaitā pilsētu satiksmes infrastruktūras sasaiste ar TEN-T tīklu. Valsts galveno autoceļu seguma pārbūve.  Atbilstoši „Transporta attīstības pamatnostādnēm 2014.-2020.gadam” (turpmāk – transporta pamatnostādnes), kas apstiprinātas ar Ministru kabineta 2013.gada 27.decembra rīkojumu Nr.683 „Par Transporta attīstības pamatnostādnēm”, Latvija ir veiksmīgi izmantojusi savas priekšrocības tranzīta attīstības jomā un ieņem vadošās pozīcijas Baltijas valstu starpā. Tomēr efektīvākai tranzīta nozares attīstībai traucē Latvijas ceļu kvalitātes līmenis. Minētajā dokumentā kā galvenās risināmās problēmas tiek minētas šaurās vietas intensīvi noslogotā autoceļu tīkla daļā, kur netiek nodrošināta droša un komfortabla satiksme.  ES fondu 2007.-2013.gada plānošanas periodā 3.2.1.2.aktivitātes „Tranzītielu sakārtošana pilsētu teritorijās” ietvaros finansējumu saņēma kopumā 54 pašvaldības (izņemot Rīgu), kuru teritorijās ir tranzītiela uz valsts galvenā vai 1.šķiras autoceļa (ja tas apdzīvotās vietas teritorijā pieslēdzas valsts galvenajam autoceļam) maršruta turpinājums. Projektu atlasei aktivitātes ietvaros tika piemērota atklāta projektu iesniegumu atlase (APIA), kas tika īstenota trijās kārtās. Šīs aktivitātes ietvaros lielajās pilsētās tika īstenoti kopumā 11 projekti, tai skaitā Daugavpilī (2), Jelgavā (2), Jūrmalā (1), Liepājā (2), Rēzeknē (2) un Ventspilī (2). Jēkabpils pilsētas domes iesniegtais projekts netika īstenots.  Pirmajā kārtā finansējumu saņēma četri lielo pilsētu iesniegtie projekti, otrajā viens un trešajā kārtā seši projekti. Kopumā lielo pilsētu projektiem tika izlietoti 59,1 miljoni *euro* jeb 36% visa aktivitātes finansējuma.  Partnerības līgumā “ES investīcijas fondu 2014. – 2020.gada plānošanas periodam” minēts, ka ņemot vērā lielo pilsētu noslogojumu ar tranzīta plūsmām un to teritorijā esošo vienlīmeņa dzelzceļa pārbrauktuvju skaitu ar augstu automašīnu un vilcienu satiksmes intensitāti, nepieciešams atbalstīt arī pilsētu savienojumus ar TEN-T tīkliem, ar mērķi novērst infrastruktūras pārrāvumus un radīt alternatīvu maršrutu tranzīta un kravas transportam, atdalot no vietējās nozīmes plūsmām un dzīvojamo zonu šķērsošanas, kā rezultātā samazināsies piesārņojums un trokšņu līmenis pilsētās.  Pirms Ministru kabineta noteikumu par pasākuma īstenošanu (turpmāk – MK noteikumi) izstrādāšanas tika veikts paplašinātais sākotnējais novērtējums. Tā mērķis bija:   * sniegt izvērtējumu pasākuma ieviešanas risinājumam, kas ietver projektu iesniegumu atlases veida izvērtējumu un priekšlikumus, finansējuma saņēmēju un projektu atlases principus, tai skaitā sniegt priekšlikumus kritērijiem, kas ļauj atlasīt projektus ar lielāko ietekmi uz pilsētu ielu caurlaides spēju un transporta plūsmu; * sniegt izvērtējumu un veikt vajadzību analīzi, nosakot potenciālās mērķteritorijas un kāda veida darbības ir nepieciešams atbalstīt Pasākuma mērķu sasniegšanai.   Atbilstoši darbības programmai un tās papildinājumam pasākuma ietvaros ir atbalstāma jaunu maģistrālo ielu, maršrutu attīstība, kas nodrošina atsevišķu pilsētu daļu efektīvu savstarpējo sasaisti, kā arī to sasaisti ar Eiropas komunikāciju tīklu elementiem. Projektu īstenošanas rezultātā ir jārada vai jāattīsta alternatīvs maršruts tranzīta un kravas transportam, tādā veidā nodrošinot, ka sabiedriskā transporta plūsma tiek nodalīta no kravu autotransporta kustības un tranzītkravas tiek novirzītas no pilsētu centriem. Vēlamajai ietekmei jāizpaužas kā maģistrālo ielu caurlaides spējas pieaugumam, transporta plūsmas vidējā ātruma pieaugumam un pārvietošanās laika samazinājumam, vienlaikus veicinot ekoloģiskās un dzīves vides kvalitātes uzlabošanos pilsētas iedzīvotājiem.  Atbilstoši darbības programmai SAM pasākuma mērķa teritorijas ir nacionālās nozīmes attīstības centri (izņemot Rīgu) TEN-T autoceļu tīklā. Ņemot vērā, ka visiem nacionālās nozīmes attīstības centriem (izņemot Rīgu) – Daugavpilij, Jelgavai, Jēkabpilij, Jūrmalai, Liepājai, Rēzeknei, Valmierai un Ventspilij – ir sasaiste ar TEN-T autoceļa tīklu, kā arī minētās pilsētas ir būtiski satiksmes infrastruktūras mezgli kā reģionālā, tā nacionālā līmenī, tad visas republikas pilsētas ir vērtējamas kā mērķteritorijas šī pasākuma ietvaros.  Sākotnējā novērtējuma ietvaros pašvaldības ir sniegušas 32 sākotnējās projektu idejas, kas varētu tikt īstenotas pasākuma ietvaros. Lai novērtētu pasākuma sākotnējo ietekmi tika veikta šo projektu ideju analīze, izmantojot izvērtējuma ietvaros izstrādātos kritērijus. Pašvaldību iesniegto projektu ideju analīze norāda, ka pasākuma mērķiem visprecīzāk atbilst 12 projektu idejas, kuras īstenojot pastāv iespēja sasniegt pasākuma vēlamos iznākumus. Identificētās projektu idejas ir izvirzījušas Daugavpils (kopskaitā 1), Jelgavas (kopskaitā 1), Jēkabpils (kopskaitā 2), Jūrmalas (1), Liepājas (kopskaitā 2), Rēzeknes (kopskaitā 1) un Valmieras (kopskaitā 2), Ventspils (kopskaitā 2) pilsētas pašvaldības.  SAM pasākuma mērķiem visprecīzāk atbilstošo projektu ideju kopējais nepieciešamais apjoms sasniedza 107, 2 milj. *euro*.  Ņemot vērā pasākumam pieejamo ierobežoto finansējumu sākotnēja novērtējumā tika ieteikts veikt finansējuma sadali prioritārā secībā, piešķirot finansējumu projektiem, kas atbilst atbilstības kritērijiem un saņēmuši visaugstāko kopvērtējumu papildinātības un gatavības kritērijos.  Papildus, ņemot vērā identificētās infrastruktūras attīstības vajadzības un atbilstošos projektus, kā arī to īstenošanai nepieciešamo finansējumu, tālāk izvērtējama iespēja paredzēt papildu finansējumu pasākuma īstenošanai, piemēram, pēc 2014.-2020.gada plānošanas perioda vidusposma pārskata.  2016.gada 18.maijā Latvijas Lielo pilsētu asociācija (turpmāk – LLPA) organizēja LLPA biedru pārstāvju – Latvijas Republikas pilsētu domju priekšsēdētāju – sanāksmi par pasākuma ieviešanas risinājumiem.  LLPA ietvaros diskusijā ar lielo pilsētu pārstāvjiem konceptuāli tika panākta vienošanās par ierobežotu projektu iesniegumu atlasi, kas attiecīgi ir noteikts arī MK noteikumu projektā.  Pasākuma ietvaros projekti tiks īstenoti ņemot vērā atbilstību darbības programmas SAM noteiktajam mērķim un nacionālo attīstības centru izvirzītajam prioritātēm, kā arī projektu gatavības pakāpei.  MK noteikumu projekts nosaka, ka pasākuma ietvaros finansējuma saņēmējs ir nacionālās nozīmes attīstības centra pašvaldība – Daugavpils, Jelgava, Jēkabpils, Jūrmala, Liepāja, Rēzekne, Valmiera un Ventspils pilsētas pašvaldība, vai tās izveidota iestāde.  MK noteikumu projekts nosaka, ka projekta iesniedzējs pasākuma ietvaros iesniedz vienu projekta iesniegumu. Vienā projektā nevar iekļaut vairākas ielas, izņemot gadījumus, ja tiek veidots vienots, noslēgts maršruts, sasaistē ar TEN-T tīklu.  MK noteikumu projekts nosaka katram finansējuma saņēmējam līdz 2018.gada 31.decembrim pieejamo Kohēzijas fonda (turpmāk - KF) finansējumu.  **Daugavpils**  Daugavpils pilsētas attīstības programmas 2014.-2020.gadam ietvaros ir paredzēta pilsētas starptautiskās sasniedzamības uzlabošana un integrācija TEN-T transporta tīklā, paredzot transporta infrastruktūras izbūvi vai pārbūvi tranzīta satiksmes kustības sakārtošanai, uzlabojot reģiona sasniedzamību un veicinot loģistikas pakalpojumu attīstību.  Pasākuma ietvaros Daugavpilī plānots īstenot projektu “Smiltenes ielas divlīmeņu pārvada ar pievadiem būvniecība līdz Smilšu un Kauņu ielu krustojumam Daugavpilī”.  Projekta īstenošanas rezultātā tiks atslogota transporta kustība pilsētas teritorijā pāri I kategorijas dzelzceļa infrastruktūrai, kas ir stratēģiskas nozīmes kravu pārvadājumu TEN-T tīkla dzelzceļa līnija, nodrošinot kravu pārvadājumus starp Krieviju un Latviju, uzlabota pilsētas transporta infrastruktūras integrēta sasaiste, sekmējot nepārtrauktu transporta plūsmu starp pilsētas mikrorajoniem Jaunbūve - Ķīmija - Vecā Forštadte un savienojamību ar TEN -T ceļu tīklā iekļautajiem valsts galveno autoceļu posmiem A6 (Vitebskas - Rīgas virziens), AI 3 (Varšavas - Sanktpēterburgas virziens).  Projekta plānoto attiecināmo izmaksu kopsumma 20 719 958 EUR (2016.gadā 78 912 EUR, 2017.gadā 8 248 527 EUR, 2018.gadā 10 320 523 EUR, 2019.gadā 2 071 996 EUR), t.sk., pieejamais KF finansējums 7 648 419 EUR (2016.gadā 29 129 EUR, 2017.gadā 3 044 803 EUR, 2018.gadā 3 809 645 EUR, 2019.gadā 764 842 EUR), pašvaldības finansējums 12 666 623 EUR (2016.gadā 48 241 EUR, 2017.gadā 5 042 529 EUR, 2018.gadā 6 309 191 EUR, 2019.gadā 1 266 662 EUR) un valsts budžeta dotācija  404 916 EUR (2016.gadā 1 542 EUR, 2017.gadā  161 195 EUR, 2018.gadā  201 687 EUR, 2019.gadā   40 492 EUR).  **Jēkabpils**  Jēkabpils pilsētas attīstības programmas 2012.-2018.gadam ietvaros ir plānots līdz 2020.gadam īstenot aktivitātes un projektus, kas nodrošinātu ērtu un drošu pārvietošanos pilsētā, pilsētas daļu labāku sasaisti un pilsētas ērtāku sasniedzamību reģionālā līmenī.  Pasākuma ietvaros Jēkabpilī plāno īstenot projektu “Sēlijas pieslēgums TEN-T tīklam - Dienvidu tranzīta loka izveidošana Jēkabpils pilsētā – Brīvības ielas pārbūve”.  Lai novirzītu kravas transportu no pilsētas centra, nodrošinot tiešu nokļūšanu no autoceļa P75 uz Neretas ielu, tiks veikta šobrīd esošās Dolomīta ielas (šobrīd notiek darbs pie ielas nosaukuma maiņas uz Brīvības ielu), bet projekta iesniegšanas, realizācijas laikā Brīvības ielas pārbūve posmā no pilsētas robežas līdz Neretas ielai. Brīvības ielas posma pārbūve no pilsētas robežas līdz R. Blaumaņa ielai nodrošinās atbilstošu infrastruktūru kravas (piegādes) transportam, kam ir nepieciešams veikt piegādes pilsētas centrā.  Kravu autotransports jau pie pilsētas robežas tiks novirzīts pa Brīvības ielas posmu, kas ir ārpus pilsētas centra – kravas transporta prasībām atbilstošu ielu, liedzot tam iespēju iebraukt pilsētā.  Brīvības ielas pārbūve posmā no pilsētas robežas līdz Neretas ielai ir pirmais posms Dienvidu tranzīta loka izveidošanā Jēkabpils pilsētā, kas sākas uz autoceļa P75 un beidzas uz autoceļiem A6 un A12, nodrošinot pilsētas transporta infrastruktūras integrācijas TEN-T tīklā sākumu un pabeigtību. Pārbūvējamā iela savienos autoceļu P75 ar Neretas ielu un tālāk ar autoceļu P76, Daugavas šķērsojumiem un autoceļiem A6 un A12, izslēdzot nepieciešamību kravu transportam iebraukt pilsētā.  Projekta plānoto attiecināmo izmaksu kopsumma 5 000 178 EUR (2017.gadā 35 000 EUR, 2018.gadā 2 048 311 EUR, 2019.gadā 2 916 867 EUR), t.sk., pieejamais KF finansējums 3 987 067 EUR (2017.gadā 27 909 EUR, 2018.gadā 1 633 323 EUR, 2019.gadā 2 325 835 EUR), pašvaldības finansējums    837 212 EUR (2017.gadā 5 860 EUR, 2018.gadā   342 930 EUR, 2019.gadā  488 422 EUR) un valsts budžeta dotācija 175 899 EUR (2017.gadā 1 231 EUR, 2018.gadā 72 058 EUR, 2019.gadā 102 610 EUR).  **Jelgava**  Jelgavas pilsētas attīstības programmā 2014-2020 ir noteiktas rīcībpolitikas pilsētas attīstības vīzijas un stratēģisko mērķu sasniegšanai. Rīcībpolitikas “Mobilitāte un pilsētas sasniedzamība” ietvaros plānots nodrošināt pilsētas iekšējo un ārējo sasniedzamību, attīstot transporta infrastruktūru un konkurētspējīgus transporta pakalpojumus. Rīcībpolitikas “Pētniecība, inovatīva uzņēmējdarbība un industriālā attīstība” ietvaros plānots sekmēt saimniecisko darbību pilsētā un jaunu darba vietu attīstību, t.sk. attīstot transporta infrastruktūru industriālajās teritorijās.” Industriālo teritoriju attīstībai būtiski transporta infrastruktūras projekti plānoti vēl vienas rīcībpolitikas ietvaros.  Pasākuma ietvaros Jelgavā plāno īstenot projektu “Loka maģistrāles pārbūve posmā no Aviācijas ielas līdz Jelgavas pilsētas administratīvajai robežai”. Projekta īstenošanas rezultātā tiks modernizēts nozīmīgs esošais tranzīta un kravu transporta maršruts Jelgavas pilsētā tā sasaistei ar TEN-T tīklu, tādējādi novēršot transporta infrastruktūras nepilnības, uzlabojot transporta plūsmu un pilsētvidi.  Projekta plānoto attiecināmo izmaksu kopsumma 7 877 584 EUR (2016.gadā 30 000 EUR, 2017.gadā 3 923 792 EUR, 2018.gadā 3 923 792 EUR), t.sk., pieejamais KF finansējums 6 281 690 EUR (2016.gadā 23 922 EUR, 2017.gadā 3 128 884 EUR, 2018.gadā 3 128 884 EUR), pašvaldības finansējums 1 318 761 EUR (2016.gadā 5 023 EUR, 2017.gadā  656 869 EUR, 2018.gadā 656 869 EUR) un valsts budžeta dotācija   277 133 EUR (2016.gadā   1 055 EUR, 2017.gadā   138 039 EUR, 2018.gadā 138 039 EUR).  **Jūrmala**  Jūrmalas pilsētas attīstības programmā 2014.-2020.gadam noteiktā vidējā termiņa mērķa “Komunālā un transporta infrastruktūra” sasniegšanai līdz 2020.gadam prioritāri jāveic pašvaldības ceļu un ielu kvalitātes uzlabošana.  Pasākuma ietvaros Jūrmalā plāno īstenot projektu “Apvedceļa Kauguri – Sloka izbūve I kārta (pieslēgums A10/E22) un II kārta (pieslēgums Kolkas ielai)”. Īstenojot projektu, tiks radīts alternatīvs maršruts tranzīta kravas transportam, atdalot to no vietējās nozīmes sabiedriskā transporta plūsmām, līdz ar to tiks samazināta transporta intensitāte blīvi apdzīvotajās pilsētas daļās. Tāpat tiks uzlabots transporta plūsmas vidējais ātrums un saīsināts pārvietošanās laiks, turklāt īstenojot projekta 3.kārtu (izbūvējot pārvadu) netiks ierobežota vilcienu kustība posmā Rīga – Ventspils, kā arī tiks veicināta ekoloģiskās dzīves vides kvalitātes uzlabošanās pilsētas iedzīvotājiem, jo tiks samazināts CO2 izmešu daudzums pilsētas blīvi apdzīvotajās daļās, kā arī samazināts trokšņu līmenis un risināti drošības jautājumi.  Projekta kopējas izmaksas 9 800 000 EUR. Projekta plānoto attiecināmo izmaksu kopsumma 3 189 653 EUR (2019.gadā 500 000 EUR, 2020.gadā 2 400 000 EUR, 2021.gadā 289 653 EUR), t.sk., pieejamais KF finansējums 2 711 205 EUR (2019.gadā 425 000 EUR, 2020.gadā 2 040 000 EUR, 2021.gadā 246 205 EUR), pašvaldības finansējums 406 681 EUR (2019.gadā 63 750 EUR, 2020.gadā 306 000 EUR, 2021.gadā 36 931 EUR) un valsts budžeta dotācija 71 767 EUR (2019.gadā 11 250 EUR, 2020.gadā 54 000 EUR, 2021.gadā 6 517 EUR).  **Liepāja**  Liepājas pilsētas attīstības programmas 2015.-2020. gadam ietvaros līdz 2020.gadam plānots veicināt Liepājai nozīmīgu valsts galveno autoceļu infrastruktūras attīstību (A9; A11), nodrošinot sasaisti ar prioritāro TEN-T tīkla infrastruktūru.  Pasākuma ietvaros Liepājā plāno īstenot projektu “Grīzupes ielas pārbūve posmā no Liepājas pilsētas robežas līdz Cukura ielas aplim”. Īstenojot projektu, tiks nodrošināts Grīzupes ielas (P110) savienojums ar A9 tālākai kravu plūsmai uz Liepājas ostu un A11 uz Klaipēdas (Lietuva) ostu, vienlaicīgi nodrošinot nozīmīgas pilsētas transporta infrastruktūras sasaisti ar TEN-T tīkliem pilsētas ietvaros un integrāciju TEN-T tīklā ārpus pilsētas.  Projekta plānoto attiecināmo izmaksu kopsumma 5 558 088 EUR (2017.gadā 3 890 662 EUR, 2018.gadā 1 667 426 EUR,), t.sk., pieejamais KF finansējums 4 432 093 EUR (2017.gadā 3 102 466 EUR, 2018.gadā 1 329 627 EUR), pašvaldības finansējums   930 461 EUR (2017.gadā 651 322 EUR, 2018.gadā  279 139 EUR) un valsts budžeta dotācija 195 534 EUR (2017.gadā 136 873 EUR, 2018.gadā 58 661 EUR).  **Rēzekne**  Rēzeknes pilsētas attīstības programmas 2014.-2020.gadam ietvaros pašvaldība plāno pilnveidot transporta infrastruktūru, īstenojot aktivitātes un projektus, kas nodrošinās ērtu un drošu pārvietošanos pilsētā, pilsētas daļu labāku sasaisti un pilsētas ērtāku sasniedzamību reģionālā līmenī un integrāciju TEN-T tīklā.  Pasākuma ietvaros Rēzeknē plāno īstenot projektu “Latgales ielas posma no Daugavpils ielas līdz Ludzas ielas un Kr. Barona ielas krustojumam pārbūve, Rēzeknē un Ludzas ielas pārbūve Rēzeknē”, kura mērķis ir uzlabot Rēzeknes pilsētas satiksmes funkcionalitāti un Rēzeknes pilsētas transporta infrastruktūras integrētu sasaisti TEN-T tīklā.  Projekta plānoto attiecināmo izmaksu kopsumma 2 814 400 EUR (2017.gadā 239 224 EUR, 2018.gadā 1 751 120 EUR, 2019.gadā 824 056), t.sk., pieejamais KF finansējums 2 392 240 EUR (2017.gadā 203 340 EUR, 2018.gadā 1 488 452 EUR, 2019.gadā 700 448 EUR), pašvaldības finansējums 316 620 EUR (2017.gadā 26 913 EUR, 2018.gadā 197 001 EUR, 2019.gadā 92 706 EUR) un valsts budžeta dotācija 105 540 EUR (2017.gadā 8 971 EUR, 2018.gadā 65 667 EUR, 2019.gadā 30 902).  **Valmiera**  Valmieras pilsētas ilgtspējīgas attīstības stratēģija 2015.-2030.gadam nosaka, ka būtiska loma Valmieras pilsētas satiksmes infrastruktūras attīstībā ir valsts galvenajam autoceļam A3 (Inčukalns-Valmiera-Igaunijas robeža (Valka)), kas ietilpst starptautiskajā autoceļu izvietojumā gar pilsētas ziemeļu robežu, kā arī autoceļam P18 Valmiera-Smiltene, kas veido apvedceļu ap pilsētu, un dzelzceļam, kas šķērso Valmieras dienvidaustrumu daļu, kur koncentrētas izvietojušās industriālās teritorijas. Dzelzceļš un autoceļu tīkls nodrošina ērtu Valmieras sasniedzamību gan reģionālā, gan starptautiskā līmenī.  Pasākuma ietvaros Valmierā plāno īstenot projektu “Valmieras pilsētas Rietumu industriālās maģistrāles attīstība - L.Paegles ielas savienojums ar TEN-T tīklu**.**” Projekta īstenošana nodrošinās Valmieras pilsētas atsevišķu daļu efektīvu savstarpējo sasaisti un sasaisti ar TEN-T tīklu un vidējo satiksmes intensitātes samazinājumu kravas transportam uz ielām, kuras tiks atslogotas projekta īstenošanas rezultātā.  Projekta plānoto attiecināmo izmaksu kopsumma 3 377 280 EUR (2017.gadā 1 800 000 EUR, 2018.gadā 1 577 280 EUR,), t.sk., pieejamais KF finansējums 2 870 688 EUR (2017.gadā 1 530 000 EUR, 2018.gadā 1 340 688 EUR), pašvaldības finansējums 405 274 EUR (2017.gadā 216 000 EUR, 2018.gadā 189 274 EUR) un valsts budžeta dotācija 101 318 EUR (2017.gadā 54 000 EUR, 2018.gadā 47 318 EUR).  **Ventspils**  Ventspils pilsētas attīstības programmas 2014.-2020.gadam ietvaros plānots pārbūvēt valsts autoceļus, kas savieno Ventspili ar Rīgu (E22 posms), Liepāju un Kuldīgu.  Pasākuma ietvaros Ventspilī plāno īstenot projektu “Alternatīva tranzītmaršruta izveide TEN-T tīklam Ventspilī (Robežu ielas pārbūve 3,35km garumā un Mazā Kurzemes ielas pārbūve 0,55km garumā)”. Projekta īstenošanas rezultātā Ventspils pilsētā tiks izveidots alternatīvs TEN-T tranzīta kravu maršruts, nodrošinot transportlīdzekļu pārvietošanās laika ietaupījumu.  Projekta plānoto attiecināmo izmaksu kopsumma 6 330 000 EUR (2016.gadā 25 000 EUR, 2017.gadā 3 450 000 EUR, 2018.gadā 2 855 000 EUR), t.sk., pieejamais KF finansējums 5 047 626 EUR (2016.gadā 19 935 EUR, 2017.gadā 2 751 076 EUR, 2018.gadā 2 276 615 EUR), pašvaldības finansējums 1 104 222 EUR (2016.gadā 4 361 EUR, 2017.gadā 601 827 EUR, 2018.gadā 498 034 EUR) un valsts budžeta dotācija  178 152 EUR (2016.gadā 704 EUR, 2017.gadā 97 097 EUR, 2018.gadā 80 351 EUR).  Sākotnējās ietekmes novērtējuma ziņojuma (anotācijas) pielikumā Nr.1 pievienots projektu īstenošanas laika grafiks. Pasākuma ietvaros tiks īstenoti astoņi projekti.  Indikatīvais projektu īstenošanas rezultātā sasniedzamais radītājs – izbūvēti, pārbūvēti vai modernizēti alternatīvie kravas ceļi, ielas un pārvadi sasaistei ar TEN-T 18 km garumā;  Daugavpils - ≈ 2 km; Jelgava – ≈ 2 km; Jēkabpils – ≈3 km; Jūrmala – ≈1 km, Liepāja – ≈3 km, Rēzekne – ≈1 km, Valmiera - ≈2 km, Ventspils – ≈4 km.  MK noteikumu projekts nosaka pasākumam plānoto kopējo attiecināmo finansējuma apjomu 44 357 210 *euro* apmērā, tai skaitā KF finansējuma apjoms nepārsniedz 37 703 628 *euro* (t.sk. Daugavpilij- 8 152 807 *euro*, Jēkabpilij – 4 250 000 *euro*, Jelgavai – 6 695 946 *euro*, Jūrmalai – 2 890 000 *euro*, Liepājai – 4 724 375 *euro*, Rēzeknei – 2 550 000 *euro*, Valmierai – 3 060 000 *euro* un Ventspilij – 5 380 500 *euro*) un nacionālais finansējums ir ne mazāks kā 6 653 582 *euro* apmērā. KF finansējums nevar pārsniegt 85% no projektā plānotā kopējā attiecināmā finansējuma.  Pasākuma ietvaros plānotajam KF finansējumam projekta līmenī piemēro snieguma rezervi – 6,19% apmērā, kas kopā visiem projektiem ir 2 332 599 *euro*. Līdz ar to pieejamais kopējais KF finansējums vienošanos par projektu īstenošanu slēgšanai līdz 2018.gada 31.decembrim ir   35 371 029 *euro*. Snieguma rezerve 6,19% apmērā tiek aprēķināta katram nacionālās nozīmes centra atbalstāmajam projektam.  Pasākumam piemēro 6.2.1.specifiskā atbalsta mērķa „Nodrošināt konkurētspējīgu un videi draudzīgu TEN-T dzelzceļa tīklu, veicinot tā drošību, kvalitāti un kapacitāti” 6.2.1.2.pasākuma “Dzelzceļa infrastruktūras modernizācija un izbūve” finanšu rādītāja vērtību 5 000 000 *euro* apmērā. Līdz ar to MK noteikumu projektā ir paredzēts šāds finanšu rādītājs:  - līdz 2018.gada 31.decembrim sertificēti izdevumi vismaz 5 000 000 *euro* apmērā.  No 2019.gada 1.janvāra atbildīgā iestāde pēc Eiropas Komisijas lēmuma par izpildi un snieguma rezerves piešķiršanu var ierosināt palielināt pieejamā KF apjomu līdz MK noteikumu projekta 9.punktā noteiktajam KF finansējumam, nepārsniedzot noteikumu projekta 10.punktā noteikto maksimālo KF finansējuma apmēru, projekta KF finansējuma apmēra palielināšanai projekta attiecināmo izmaksu līdzfinansēšanai, ja projektam pieejamais KF finansējums nesasniedz noteikto maksimālo attiecināmo KF finansējuma apmēru 85 % no projekta attiecināmajām izmaksām gan priekšfinansētās snieguma rezerves apmērā, gan papildus priekšfinansētajai snieguma rezervei.  Ja projekta īstenošanas gaitā, tai skaitā projektā veikto iepirkumu rezultātā, ir izveidojies finanšu ietaupījums papildus noteikumu projekta 15. punktā minētajam, sadarbības iestāde, saskaņojot to ar atbildīgo iestādi, var lemt par minēto līdzekļu papildu piešķīrumu vai pārdali ievērojot noteikumu projekta 16.punkta apakšpunktos noteikto prioritāro secību.  Palielinot KF finansējuma apmēru projektam, kuram sākotnēji apstiprinātais pieejamais KF apjoms nesasniedza maksimālo attiecināmo KF finansējuma apmēru (85% no projekta attiecināmajām izmaksām), līdz Ministru kabineta noteikumu 10.punktā maksimālajam pieejamam attiecināmajam KF finansējuma apmēram, palielinātā KF atbalsta intensitāte tiek attiecināta uz visu projekta īstenošanas periodu.  Neatkarīgi no tā vai projektam tiek palielināts Kohēzijas fonda finansējums papildu šo noteikumu projekta 12. un 13. punktā minētajam, finansējuma saņēmējam jānodrošina projekta pabeigšana, kas nozīmē pilnas projekta funkcionalitātes sasniegšanu un pēdējā maksājuma veikšanu atbilstoši vienošanās par projekta īstenošanu noteiktajam īstenošanas termiņam.  Vienošanās par projekta īstenošanu tiks paredzēta kārtība, kādā tiks veikti vienošanās grozījumi pēc attiecīgā atbildīgās iestādes ierosinājuma palielināt KF finansējuma likmi.  Pasākuma ietvaros atbalstāmās darbības ir – jaunu maģistrālo ielu, esošo maršrutu attīstība, kas nodrošina atsevišķu pilsētu daļu efektīvu savstarpējo sasaisti un sasaisti ar TEN-T tīklu (alternatīvu kravas ceļu izbūve, pārbūve vai modernizācija), kas atbilst EK īstenošanas regulā (ES) Nr. 215/2014 noteiktajai intervences kategorijai “Transporta infrastruktūra” - 033 TEN-T pārbūvēts vai uzlabots ceļš.  Pasākuma neattiecināmās izmaksas ir izmaksas, kas pārsniedz Ministru kabineta noteikumu projekta 23.4., 23.7., 23.9., 23.15. un 23.18.apakšpunktā, 25., 26. un 27.punktā minētos izmaksu ierobežojumus.  Ministru kabineta noteikumu projekts neparedz ierobežojumu neattiecināmo izmaksu apjomam, tomēr, paredzot neattiecināmās izmaksas projektā, projekta iesniedzējam ir jāņem vērā, ka šādas izmaksas projekta iesniedzējs sedz pilnībā no saviem līdzekļiem.  Neattiecināmo izmaksu segšanai projekta iesniedzējs var piesaistīt papildu publiskos līdzekļus.  Finansējuma saņēmējs nodrošina projekta īstenošanas rezultātā radīto vērtību uzturēšanu ar savlaicīgu uzturēšanas un periodiskās nodilušo konstrukciju atjaunošanas plānošanu un finansējuma piešķiršanu šiem darbiem turpmākos 20 gadus pēc projekta īstenošanas. Valsts un pašvaldību autoceļu ikdienas uzturēšanas kārtība tiek nodrošināta atbilstoši Ministru kabineta 2010.gada 9.marta noteikumiem Nr.224 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli.  Ministru kabineta noteikumu projekts paredz, ka projekta izmaksas ir attiecināmas finansēšanai no Kohēzijas fonda līdzfinansējuma, ja tās atbilst Ministru kabineta noteikumu projekta 23.punktā ietvertajām izmaksu pozīcijām un ir radušās ne agrāk kā 2016.gada 1.janvārī, izņemot šo noteikumu 23.5., 23.6., 23.7., 23.8., 23.9., 23.12., 23.13., 23.14., 23.15., 23.16. un 23.19. apakšpunktā minētās izmaksas, kas ir attiecināmas no vienošanās par projekta īstenošanu noslēgšanas brīža.  MK noteikumu projekts paredz iespēju projekta finansēšanai saņemt avansu, atbilstoši normatīvajiem aktiem par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.-2020. gada plānošanas periodā, kas nosaka, ka sadarbības iestāde, veicot avansa un starpposma maksājumus, ievēro nosacījumu, ka to kopsumma nedrīkst pārsniegt 90 % no projektam piešķirtā Kohēzijas fonda finansējuma un projektā ir noslēgts pakalpojumu, preču piegādes vai būvdarbu līgums. Avansa maksājumu ir iespējams saņemt vairākos maksājumos.  Nosakot projekta avansa apmēru, ir jāņem vērā finansējuma saņēmēja spēja sešu mēnešu laikā pēc avansa maksājuma saņemšanas iesniegt sadarbības iestādē maksājuma pieprasījumu piešķirtā avansa maksājuma apmērā.  SAM ir netieša ietekme uz horizontālo principu „Vienlīdzīgas iespējas” un „Ilgtspējīga attīstība”. Projektos, kuros tiks realizēti specifiski pasākumi attiecībā uz šo horizontālo principu, finansējuma saņēmējs nodrošinās sasniegto rezultātu uzskaiti, piemēram, izbūvētu infrastruktūras objektu skaits, kas veicina vides pieejamību personām ar funkcionāliem traucējumiem.    Nepieciešamības gadījumā, ja tiek īstenoti specifiski vides un informācijas risinājumi, papildu būvnormatīvos noteiktajam projektu ietvaros var tikt veiktas konsultācijas ar personu ar invaliditāti intereses pārstāvošo nevalstisko organizāciju ekspertiem.  Finansējuma saņēmējs nodrošina informāciju par:  - projekta ietekmi uz transporta plūsmas aizkavējuma samazinājumu (minūtes) ielās, kuras paredzēts atslogot, izbūvējot alternatīvos maršrutus, pirms un pēc ieguldījumu veikšanas;  -projekta ietekmi uz vidējo satiksmes intensitātes samazinājumu kravas transportam (automašīnu skaits/diennaktī) uz ielām, kuras tiek atslogotas projekta īstenošanas rezultātā, pirms un pēc ieguldījumu veikšanas.  Projektu iesniegumu atlasi organizē Centrālā finanšu un līgumu aģentūra (turpmāk – CFLA), kas izstrādā projektu iesniegumu atlases nolikumu. Projektu iesniegumu vērtēšanu veic CFLA un pēc projekta iesnieguma apstiprināšanas noslēdz vienošanos ar projekta iesniedzēju par projekta īstenošanu.  Ex-ante nosacījums – metodika starpniekinstitūciju un atbalsta saņēmēju spēju sasniegt projekta mērķus stiprināšanai ir izstrādāta un apstiprināta 2015.gada 20.februārī, ko apliecina Eiropas komisijas 2015.gada 18.augusta vēstule par izpildi. |
| 3. | Projekta izstrādē iesaistītās institūcijas | Satiksmes ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Satiksmes dalībnieki |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016.gads** | | **Turpmākie trīs gadi (euro)** | | |
| **2017.g.** | **2018.g.** | **2019.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 72 986 | 13 788 478 | 15 007 234 | 4 216 125 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 72 986 | 13 788 478 | 15 007 234 | 4 216 125 |
| 1.2. valsts speciālais budžets | 0 |  |  |  |  |
| 1.3. pašvaldību budžets | 0 |  |  |  |  |
| 2. Budžeta izdevumi: | 0 | 133 912 | 21 587 204 | 24 143 454 | 6 312 919 |
| 2.1. valsts pamatbudžets | 0 | 76 287 | 14 385 884 | 15 671 016 | 4 401 379 |
| 2.2. valsts speciālais budžets | 0 |  |  |  |  |
| 2.3. pašvaldību budžets | 0 | 57 625 | 7 201 320 | 8 472 438 | 1 911 540 |
| 3. Finansiālā ietekme: | 0 | -60 926 | -7 798 726 | -9 136 219 | -2 096 794 |
| 3.1. valsts pamatbudžets | 0 | -3 301 | -597 406 | -663 781 | -185 254 |
| 3.2. speciālais budžets | 0 |  |  |  |  |
| 3.3. pašvaldību budžets | 0 | -57 625 | -7 201 320 | -8 472 438 | -1 911 540 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | x | 0 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Pasākumam  plānotais kopējais attiecināmais finansējums ir ne mazāks kā 44 357 210 *euro*,tai skaitā Kohēzijas Fonda finansējums nepārsniedz 37 703 628 *euro* un nacionālais finansējums - ne mazāks kā 6 653 582 *euro*.  Budžeta ieņēmumi ir Kohēzijas fonda daļa līdz 85 procentu apmērā no projektu publiskā finansējuma (attiecināmām izmaksām).  Budžeta izdevumi ir projektu ieviešanai nepieciešamie līdzekļi.  Projektus plānots īstenot līdz 2023.gada 31.decembrim.  Prognozējot budžeta izdevumus un finansiālo ietekmi, tiek ņemts vērā, ka atbilstoši MK 2015.gada 27.janvāra noteikumiem Nr.42 „Noteikumi par kritērijiem un kārtību valsts budžeta dotācijas piešķiršanai pašvaldībām Eiropas Savienības struktūrfondu un Kohēzijas fonda 2014. – 2020.gada plānošanas periodā līdzfinansēto projektu īstenošanai” pašvaldības vai pašvaldību iestādes kā projektu iesniedzēji saņem valsts budžeta dotāciju. Valsts budžeta dotācijas apjoms tika aprēķināts ņemot vērā nacionālā publiskā finansējuma attiecināmo izmaksu minimālo apjomu- 15%.    2016.gadam kopējās izmaksas ir 133 912 *euro*, tajā skaitā Kohēzijas fonda finansējums 72 986 *euro*, bet nacionālais publiskais finansējums 60 926 *euro,* tajā skaitā pašvaldības finansējums 57 625 *euro* un valsts budžeta dotācija pašvaldībai   3 301 *euro.*  2017.gadam kopējās izmaksas ir 21 587 204 *euro*, tajā skaitā Kohēzijas fonda finansējums 13 788 478 *euro*, bet nacionālais publiskais finansējums 7 798 726 *euro,* tajā skaitā pašvaldības finansējums 7 201 320 *euro* un valsts budžeta dotācija pašvaldībai    597 406   *euro.*  2018.gadam kopējās izmaksas ir 24 143 454 *euro*, tajā skaitā Kohēzijas fonda finansējums 15 007 234 *euro*, bet nacionālais publiskais finansējums 9 136 219 *euro,* tajā skaitā pašvaldības finansējums 8 472 438 *euro* un valsts budžeta dotācija pašvaldībai    663 781 *euro.*  2019.gadam kopējās izmaksas ir 6 312 919 *euro*, tajā skaitā Kohēzijas fonda finansējums 4 216 125 *euro*, bet nacionālais publiskais finansējums 2 096 794 *euro,* tajā skaitā pašvaldības finansējums 1 911 540 *euro* un valsts budžeta dotācija pašvaldībai     185 254 *euro.*  No 2020. līdz 2021.gadam izmaksas ir 2 689 653 *euro*, tajā skaitā Kohēzijas fonda finansējums 2 286 205 *euro*, bet nacionālais publiskais finansējums 403 448 *euro,*  tajā skaitā pašvaldības finansējums 342 931 *euro* un valsts budžeta dotācija pašvaldībai 60 517 *euro*. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finanšu ministrija pēc projekta apstiprināšanas 2016.gadā, pamatojoties uz CFLA kā sadarbības iestādes sniegto informāciju, sagatavos pieprasījumu pārdalīt finansējumu no valsts budžeta 74.resora “Gadskārtējā valsts budžeta izpildes procesā pārdalāmais finansējums” valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” atbilstoši plānotajam naudas plūsmām projekta īstenošanai, tajā skaitā avansa maksājumiem. | | | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk - Komisijas regula Nr.1303/2013). |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **1.tabula. Tiesību akta projekta atbilstība ES tiesību aktiem** | | | | | | | | | |
| Attiecīgā ES tiesību akta datums, numurs un nosaukums | | | Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006. | | | | | | |
| A | | | B | | | | C | | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes regulas Nr.1303/2013 XII pielikuma 2.2.apakšpunkts | | | MK noteikumu projekta 31.1.apakšpunkts. | | | | Vienība tiek ieviesta pilnībā. | | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | | | | | | MK noteikumu projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | | | | MK noteikumu projekts šo jomu neskar. | | |
| Cita informācija | | | | | | | Nav | | |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | | | | Nav | | | |
| A | | | | | | B | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Nav. | | | | | | Nav. | | Nav. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | | | | Nav. | | | |
| Cita informācija | | | | | | Nav. | | | |
| **VI. Sabiedrības līdzdalība un komunikācijas aktivitātes** | | | | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | | Pirms Ministru kabineta noteikumu par SAM pasākuma īstenošanu izstrādāšanas tika veikts SAM pasākuma paplašinātais sākotnējais novērtējums. Tā mērķis bija:   * sniegt izvērtējumu pasākuma ieviešanas risinājumam, kas ietver projektu iesniegumu atlases veida izvērtējumu un priekšlikumus, finansējuma saņēmēju un projektu atlases principus, tai skaitā sniegt priekšlikumus kritērijiem, kas ļauj atlasīt projektus ar lielāko ietekmi uz pilsētu ielu caurlaides spēju un transporta plūsmu. * sniegt izvērtējumu un veikt vajadzību analīzi, nosakot potenciālās mērķteritorijas un kāda veida darbības ir nepieciešams atbalstīt pasākuma mērķu sasniegšanai.   SAM pasākuma sākotnējais novērtējums tika iesniegts izvērtēšanai rakstiskā procedūrā Eiropas Savienības Kohēzijas politikas fondu Konsultatīvās izvērtēšanas darba grupā.  Novērtējuma saskaņošanas procesā tika iestrādāti institūciju izteiktie komentāri un 2016.gada 21.aprīlī precizēts novērtējums kopā ar pasākuma vērtēšanas kritēriju komplektu un vērtēšanas metodiku tika iesniegts izskatīšanai Eiropas Savienības struktūrfondu un Kohēzijas fonda 2014.-2020.gada plānošanas perioda š.g. 27.maija apakškomitejas sēdē. | | | | | |
| 2. | Sabiedrības līdzdalība projekta izstrādē | | | Projekts šo jomu neskar. | | | | | |
| 3. | Sabiedrības līdzdalības rezultāti | | | Projekts šo jomu neskar. | | | | | |
| 4. | Cita informācija | | | Nav. | | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | | | |
| 1. | | Projekta izpildē iesaistītās institūcijas | | | Satiksmes ministrija kā atbildīgā iestāde, Centrālā finanšu un līgumu aģentūra kā sadarbības iestāde. | | | | |
| 2. | | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | Nav plānota jaunu institūciju izveide, esošu institūciju likvidācija vai reorganizācija. | | | | |
| 3. | | Cita informācija | | | Nav. | | | | |

*Anotācijas IV sadaļa – projekts šo jomu neskar.*

Satiksmes ministrs U.Augulis

Vīza:

Valsts sekretāra vietā

valsts sekretāra vietniece I.Aleksandroviča

18.08.2016. 12:00

5407

G.Kupča, 67028023

Gunita.Kupca @sam.gov.lv